Kurmaičių II tvenkinys

Kurmaičių II tvenkinys – tvenkinys Lietuvoje, Mažeikių rajone, 6 km į šiaurės vakarus nuo Mažeikiųhttp://ezerai.vilnius21.lt/kurmaiciuii-v8201.html. Sudarytas užtvenkus Kūlupio upelį (Ventos intakas) 1,8 km nuo jo žiočių. Tvenkinio ilgis iš šiaurės rytų į pietvakarius – 0,15 km, plotis – iki 0,06 km. Yra gan nemaža sala (0,17 ha). Altitudė 60,2 m. Krantai žemi, vietomis apaugę medžiais. Pasroviui iškart telkšo Kurmaičių I tvenkinys. Aplink tvenkinį įsikūręs Kurmaičių kaimas - kolektyvinių sodų gyvenvietė. Šiaurrytine pakrante eina geležinkelis iš Mažeikių į ORLEN Lietuva.

 Šaltiniai 

Kategorija:Mažeikių rajono tvenkiniai